text: Consell de la Joventut de Barcelona #EnsMoven contra el nou sistema tarifari! Reclama a l'ATM uns preus joves justos
  #EnsMoven contra el nou sistema tarifari! Reclama a l'ATM uns preus joves justos
  En tant que plataforma de representació del jovent de la ciutat, des del CJB reivindiquem una política tarifària de transport que doni resposta a les necessitats de les persones joves i les entitats juvenils que #EnsMovem per la ciutat.
  És per això que ens veiem en la necessitat de protetsar davant el nou sistema tarifari estrenat el darrer gener que, tot i presentar una notable reducció de tarifes d'ús quotidià amb la T-Usual i una baixada de preus de la T-Jove, perjudica enormement les entitats i col·lectius que es desplacen en grup.
  La nova política tarifària del transport públic de l'ATM no contempla la realitat de la joventut ni de l'associacionisme educatiu i lamentem que s'hagi fet cas omís a algunes de les demandes històriques de la joventut associada de la nostra ciutat que exposem a continuació.
  Una tarifa especial per associacions
  El CJB considera prioritari respondre a la demanda de preus especials reduïts per viatges amb grups de l'associacionisme educatiu, en especial els caus i esplais, que utilitzen el transport públic en grup per fer excursions els caps de setmana. Amb la nova tarifa, caus i esplais només poden accedir a la T-Grup o la T-Familiar, molt més cares que l'extinta T-70/30.
  Unes tarifes per joves i menors que s'adjustin a la Llei Catalana
  Segons la definició de la Generalitat de Catalunya, l'etapa de la joventut comprèn el període vital de les persones d'entre 16 i 29 anys i, per tant, des del CJB no s'entén per què una tarifa que busca facilitar l'accés al transport públic acaba a mitja etapa vital d'aquesta. La joventut es troba en una situació laboral de precarietat que dificulta la seva emancipació: sous baixos, contractes temporals i a temps parcial. Demanem a l'ATM que aprofiti els canvis tarifaris per adjustar-se a la definició legal de joventut amb la T-Jove i la T-16.
  Si tu també t'arruines amb el metro, sents que l'ATM t'estafa o simplement te fots perquè les tarifes no s'adjusten a la definició de joventut de la Llei, recorda: tuiteja la teva experiència amb el hashtag #EnsMovem!
  Quan? Dimarts 18 de febrer a partir de les 17h
  Com? Fes una piulada contant-nos la teva experiència com a jove individual o la de la teva entitat o associació amb les noves tarifes de l'ATM i etiqueta'ns o fes servir el hashtag #EnsMovem
  Què? La pujada de preu inasumible als 25, complicar-te l'educació amb el fi de la T-16 o que una excursió del cau a Manresa et surti al doble que fa uns mesos són només alguns exemples. Conta el teu i fes servir les imatges d'aquesta notícia per il·lustrar-ho!
  Una trobada amb els responsables de l'ATM i l'Ajuntament de Barcelona per tractar aquestes tres demandes concretes.
  Que s'implementin aquests canvis i es tingui en compte les demandes i realitats juvenils per futures ocasions.
  Que els canvis es resolguin en col·laboració amb les entitats i joves de la ciutat, tot treballant estretament per buscar solucions satisfactòries a les necessitats de mobilitat de la joventut.